ஆட்சி அமைக்க காங்கிரஸ் கட்சியின் தயவை நாடிய போதே இவர் சந்தர்ப்பவாதி, ஊழலுக்கு எதிரானவர் அல்ல என்பது மக்களுக்குப் புரிந்து போயிற்று. சரி ஒரு சாணக்கிய உத்தியாகக் காங்கிரசுடன் கூட்டு சேர்ந்தார். ஆட்சி அமைத்தவுடன் முந்திய காங்கிரஸ் அரசு செய்த ஊழல்களை ஆதாரங்களுடன் நிரூபித்தார். ஊழல்வாதிகள் மீது நடவடிக்கை எடுத்தார் என்றிருந்தால், மக்களுக்கு அவர் மீது அனுதாபம் பிறந்திருக்கும். அப்படி எதுவும் நடக்கவில்லை. கை தட்டி அவரைப் பதவியில் அமர்த்திய அதே டில்லி மக்கள் இன்று கைகொட்டிச் சிரிக்கின்றனர். ஏனென்றால், இவர் நடத்தியது சர்க்கார் அல்ல, சர்க்கஸ். மக்களைக் கேட்டே எல்லாவற்றையும் செய்வேன் என்றவர், மக்களைக் கேட்டே பதவியேற்றவர், மக்களைக் கேட்டுப் பதவி விலகவில்லையே. விளம்பரங்களே வியாபாரமாகி விடாது.